Publication: Magyar Közlöny
Issue: MK-1999-50 (Year: 1999, Number: 50)
Era: 1990-2004
Section: ki kell javítani. Az írásbeli vizsga lebonyolítására — beleértve a jogorvoslati rendet is — az érettségi vizsgaszabályzatról szóló 100/1997. (VI. 13.) Korm. rendeletben foglaltakat kell alkalmazni. E bekezdés alkalmazásában a jelentkezők magas számának az tekinthető, ha az előző három
Paragraph Index: 328

(4) Az Országos Közoktatási Értékelési és Vizsgaközpont az iskolai adatlapok alapján megállapítja, hogy melyik iskola kinek a jelentkezését fogadta el. Ha ugyanannak a jelentkezőnek több kérelmét is elfogadták, az Országos Közoktatási Értékelési és Vizsgaközpont a tanulói adatlap alapján megállapítja, hogy melyik felvételi kérelem szerepel előbb a tanuló által megjelölt rangsorban. Az iskolák által elfogadott több felvételi kérelem közül a tanulói adatlapon lévő rangsorban legelőbb állót kell elfogadottnak tekinteni. A sorrendben hátrébb álló, elfogadott jelentkezési kérelmet törölni kell az iskolai adatlapról. A törlés a jelentkező nevének oly módon történő áthúzásával történik, hogy ezáltal a név olvasható maradjon. Az Országos Közoktatási Értékelési és Vizsgaközpont az iskolai adatlapon záradék formájában feltünteti — betűvel és számmal — a törölt jelentkezések darabszámát, továbbá a törölt jelentkezések sorszámát.

Source: https://magyarkozlony.hu/hivatalos-lapok/1181aa4436ce08fd8dbab2619feffd6e98727be5/dokumentumok/e7305a8282292826e5b7597f98a5d99039ecfbff/letoltes